Es joenes senhoretes mestresses se "hègen a veir", en tot inclinar-se doçaments entàs escolans que non hè guaire auien estat escridasssadi, en tot trèir arrepervèris qu'avertien as gojats maishants e balhant amorosi copets as bons gojats; es joens senhors mèstres se "hègen a veir" damb petiti repotècs e d'autes petites demostracions d'autoritat e fòrça atencion ara disciplina; e era màger part des mèstres, d'ambdús sèxes, trapèren causes a hèr ena libreria, ath cant dera cadièra, e èren causes que les calie hèr dus o tres viatges (damb fòrça vexacion aparenta).